CELEX: 32020D2000
Language: et
Date: 2020-11-27 00:00:00
Title: Nõukogu otsus (EL) 2020/2000, 27. november 2020, Euroopa Liidu ja Seišelli Vabariigi vahelise säästva kalapüügi partnerluslepingu ja selle rakendusprotokolli (2020–2026) Euroopa Liidu nimel sõlmimise kohta

8.12.2020   
               
               
                  ET
               
               
                  Euroopa Liidu Teataja
               
               
                  L 413/1
               
            
         NÕUKOGU OTSUS (EL) 2020/2000,
         27. november 2020,
         Euroopa Liidu ja Seišelli Vabariigi vahelise säästva kalapüügi partnerluslepingu ja selle rakendusprotokolli (2020–2026) Euroopa Liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes selle artikli 218 lõike 6 punkti a alapunkti v teise lõiguga ja lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Kooskõlas nõukogu otsusega (EL) 2020/272 (2) kirjutati 24. veebruaril 2020 alla Euroopa Liidu ja Seišelli Vabariigi vahelisele säästva kalapüügi partnerluslepingule (edaspidi „partnerlusleping“) ja selle rakendusprotokollile (edaspidi „protokoll“), eeldusel et need sõlmitakse hilisemal kuupäeval.
                  
               
                     (2)
                  
                  
                     Partnerluslepinguga tunnistatakse kehtetuks praegune Euroopa Ühenduse ja Seišelli Vabariigi vaheline kalandusalane partnerlusleping, (3) mis jõustus 2. novembril 2007 kestusega kuus aastat ja mida on vaikimisi pikendatud ning mis on seega endiselt kehtiv.
                  
               
                     (3)
                  
                  
                     Kõige uuemale Euroopa Ühenduse ja Seišelli Vabariigi vahelise kalandusalase partnerluslepingu rakendusprotokollile (4) kirjutati alla 18. detsembril 2013 ja seda on ajutiselt kohaldatud 18. jaanuarist 2014. See kaotas kehtivuse 17. jaanuaril 2020.
                  
               
                     (4)
                  
                  
                     Partnerluslepingu ja protokolli eesmärk on võimaldada liidul ja Seišelli Vabariigil (edaspidi „Seišellid“) teha tihedamat koostööd, et edendada veelgi säästva kalanduspoliitika arengut ning kalavarude vastutustundlikku kasutamist Seišellide kalapüügipiirkonnas ja India ookeanis, aidates samas luua inimväärseid töötingimusi kalandussektoris.
                  
               
                     (5)
                  
                  
                     Partnerlusleping ja selle rakendamise protokoll tuleks heaks kiita.
                  
               
                     (6)
                  
                  
                     Partnerluslepingu artikliga 12 nähakse ette ühiskomitee moodustamine, kes vastutab partnerluslepingu ja protokolli kohaldamise järelevalve eest. Lisaks võib ühiskomitee võtta vastu teatavad protokolli muudatused. Selliste muudatuste heakskiitmise hõlbustamiseks tuleks anda komisjonile volitus need konkreetsetel sisulistel ja menetlustingimustel lihtsustatud korras liidu nimel heaks kiita.
                  
               
                     (7)
                  
                  
                     Liidu seisukoha protokolli kavandatud muudatuste kohta peaks kehtestama nõukogu. Esitatud muudatusettepanekud tuleks heaks kiita, välja arvatud juhul, kui selle vastu on Euroopa Liidu lepingu artikli 16 lõikele 4 vastav liikmesriikide blokeeriv vähemus.
                  
               
                     (8)
                  
                  
                     Partnerlusleping ja protokoll peaksid jõustuma võimalikult kiiresti, pidades silmas liidu püügitegevuse majanduslikku tähtsust Seišellide kalapüügipiirkonnas ja vajadust vähendada nii palju kui võimalik sellise tegevuse katkestamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Seišelli Vabariigi vaheline säästva kalapüügi partnerlusleping (edaspidi „partnerlusleping“) ning Euroopa Liidu ja Seišelli Vabariigi vahelise säästva kalapüügi partnerluslepingu rakendamise protokoll (2020–2026) (edaspidi „protokoll“) kiidetakse liidu nimel heaks (5).
         
         
            Artikkel 2
            Nõukogu eesistuja esitab liidu nimel partnerluslepingu artiklis 19 ja protokolli artiklis 17 sätestatud teate.
         
         
            Artikkel 3
            Käesoleva otsuse lisas kehtestatud tingimuste kohaselt on komisjon volitatud kiitma liidu nimel heaks muudatused, mille Euroopa Liidu ja Seišelli Vabariigi vahelise säästva kalapüügi partnerluslepingu artikli 12 kohaselt moodustatud ühiskomitee on vastu võtnud.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 27. november 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  Euroopa Parlamendi 11. novembri 2020. aasta nõusolek (Euroopa Liidu Teatajas seni avaldamata).
         
            (2)  Nõukogu 20. veebruari 2020. aasta otsus (EL) 2020/272 Euroopa Liidu ja Seišelli Vabariigi vahelise säästva kalapüügi partnerluslepingu ja selle rakendusprotokolli (2020–2026) Euroopa Liidu nimel allkirjastamise ja ajutise kohaldamise kohta (ELT L 60, 28.2.2020, lk 3).
         
            (3)  ELT L 290, 20.10.2006, lk 2.
         
            (4)  Protokoll, millega määratakse kindlaks Euroopa Liidu ja Seišelli Vabariigi vahelises kalandusalases partnerluslepingus sätestatud kalapüügivõimalused ja rahaline toetus (ELT L 4, 9.1.2014, lk 3).
         
            (5)  Partnerluslepingu ja protokolli tekstid on avaldatud ELT s L 60, 28.2.2020, lk 5.
         
      
      
         
            LISA
            
               ÜHISKOMITEE POOLT VASTU VÕETAVATE PROTOKOLLI MUUDATUSTE HEAKSKIITMISE MENETLUS JA TINGIMUSED
            
            Kui ühiskomiteel palutakse võtta vastu protokolli muudatused vastavalt partnerluslepingu artikli 12 lõikele 3 ja protokolli artiklile 6, on komisjonil õigus kiita kavandatud muudatused liidu nimel heaks vastavalt järgmistele tingimustele.
            
                        1)
                     
                     
                        Komisjon tagab, et liidu nimel heakskiitmine
                        
                                    a)
                                 
                                 
                                    on kooskõlas ühise kalanduspoliitika eesmärkidega;
                                 
                              
                                    b)
                                 
                                 
                                    on kooskõlas piirkondlike kalandusorganisatsioonide poolt vastu võetud asjaomaste eeskirjadega ning võtab arvesse rannikuriikide ühist haldamist;
                                 
                              
                                    c)
                                 
                                 
                                    võtab arvesse komisjonile saadetud uusimat statistilist, bioloogilist ja muud asjaomast teavet.
                                 
                              
                  
                        2)
                     
                     
                        Enne kui komisjon kavandatud muudatused liidu nimel heaks kiidab, esitab komisjon need nõukogule piisavalt vara enne asjaomase ühiskomitee koosolekut.
                     
                  
                        3)
                     
                     
                        Nõukogu hindab kavandatud muudatuste vastavust punktis 1 sätestatud kriteeriumidele.
                     
                  
                        4)
                     
                     
                        Kui Euroopa Liidu lepingu artikli 16 lõike 4 kohasele blokeerivale vähemusele vastav arv liikmesriike ei väljenda nõukogus vastuseisu kavandatavatele muudatustele, kiidab komisjon need liidu nimel heaks. Kui blokeeriv vähemus on koos, lükkab komisjon kavandatud muudatused liidu nimel tagasi.
                     
                  
                        5)
                     
                     
                        Kui ühiskomitee järgmistel koosolekutel, sealhulgas kohapeal, on võimatu kokkuleppele jõuda, suunatakse küsimus punktides 2–4 sätestatud korras uuesti nõukogule, et liidu seisukohas võetaks uusi elemente arvesse.
                     
                  
                        6)
                     
                     
                        Komisjonil palutakse võtta õigel ajal ühiskomitee otsuse suhtes vajalikud järelmeetmed, kaasa arvatud vajaduse korral asjaomase otsuse avaldamine Euroopa Liidu Teatajas ning kõnealuse otsuse rakendamiseks vajalike ettepanekute esitamine.
                     
                  Muudes küsimustes, mis ei ole seotud protokolli muutmisega vastavalt partnerluslepingu artikli 12 lõikele 3 ja protokolli artiklile 6, määratakse liidu seisukoht ühiskomitees kindlaks vastavalt aluslepingutele ja väljakujunenud töötavadele.